LidanRubinov/Halacha-QA huggingface dataset:
שאלה: עבד לעולם, האם תלוי רק ברצונו?: מצוין בתורה שעבד המעונין להמשיך לעבוד את אדונו עולמית, אדוניו ירצע את אוזנו במרצע (והגישו אל הדלת או אל המזוזה ורצע את אוזנו במרצע וכו ). על כך יש לי שתי שאלות: האם עבדות לעולם תלויה רק ברצונו של העבד או גם מחיבת את הסכמת האדון (כי ידוע שלעיתים העסקת העבד היא בבחינת צדקה כגון שלאדון יש כרית אחת וכו ). וכן רציתי לשאול אם לאחר רציעת האוזן התחרט העבד ורוצה להשתחרר האם הדבר תלוי ברצונו ויוכל להשתחרר בכל זמן שהוא? ישר כח ותזכו למצוות
תשובה: לשואל א. אם האדון אינו חפץ בעבד בתום שש השנים, אין רוצעים את אוזנו של העבד ואין ביכולתו להישאר עבד בעל כורחו של האדון (ראה אור ליהודה למסכת קידושין לח, ו). ב. לאחר שאוזנו של העבד נרצעה עליו להשאר בעבדותו עד שנת היובל או עד מות אדונו ואין ביכולתו לחזור בו מהחלטתו, וכדברי הרמב"ם בהלכות עבדים (פרק ג, הלכה ו) שכתב: "המוכר עצמו אינו נרצע, אבל מכרוהו ב"ד ועבד שש ולא רצה לצאת - הרי זה נרצע ועובד עד שנת היובל או עד שימות האדון". נאמנה
שאלה: השלמת רמ"ח תיבות בקריאת שמע: אשכנזי הנוהג להגיד בק"ש ביחידות "א-ל מלך נאמן" כדי להשלים לרמ"ח תיבות והתחיל ק"ש עם הציבור ולכן לא אמר "א-ל מלך נאמן" וקרא בנחת והפסיד את החזן בד אלוקיכם אמת,האם עלו לו תיבות החזן של ד אלוקיכם אמת למרות שהיה באמצע ק"ש או שמא יגיד ביחידות ד אלוקיכם אמת להשלים לרמ"ח כמנהג הספרדים?
תשובה: בשערי תשובה  על השו"ע סימן סא סעיף ג  כתב בדיוק על שאלתך: "וכתב ר היום מי שלא השלים ק"ש וכבר הקדים הש"ץ וסיים יותר טוב שיעמוד במקום שהוא וישתוק וישמע לש"ץ כשחוזר ה' אלקיכם אמת ואח"כ יגמור הק"ש ויועיל לו כיון שהוא עומד בתוך ק"ש"
שאלה: האם זה ביטול כלי מהיכנו ומה לעשות בפועל?: בשבת אנחנו נוהגים לאכול בצלחות חד פעמיות. כאשר מסתימת הארוחה אנו מנקים את השולחן כדי להכין לסעודה הבאה. קראתי שאם מביאים את הפח לשולחן יש בעיה של טלטול. לכן אנו מנקים את הפירורים והלכלוך של השולחן לתוך אחת הצלחות החד פעמיות. האם אין כאן ביטול כלי מהיכנו? והאם יש דרך אחרת לנקות את השולחן? ישר כח ותזכו למצוות
תשובה: ביטול כלי מהיכנו שייך רק כאשר נותנים מוקצה לתוך הכלי. אני משער ששיירי המאכל שלכם אינם מקוצה, כיוון שהם עדיין ראויים למאכל בהמה (סימן שח, סעיף כז) הרב עודד מילר
שאלה: הקפדה על חרקים בעת ליקוטים: אנו מתעתדים בעז"ה לצאת לטבע וללקט עשבי מאכל ולהכין בשטח אוכל מהם. הבעיה היא החרקים שעלולים להיות בצמחים. ולעיתים הסיום של הליקוט נעשה לעת ערב ואין אמצעים מספיק טובים לבדוק את הצמחים, וגם אם נעשה לאור יום הרי שיש לחץ להמשיך בטיול ולא להשקיע זמן רב באכילה. האם יש לכך פתרון הלכתי? האם גם בעת תרגילים בצבא ובשדאות יש דין דומה? ישר כח ותזכו למצוות
תשובה: וברכת ד' אין אפשרות לאכול ללא בדיקה טובה, בייחוד לא צמחים ירוקים מושכי חרקים, ועל כן אינני רואה אפשרות להקל, אלא בדברים ששותים אותם כ"תה" ונותני טעם, בהם אפשר להכניס לשקיות העשויות ממשי צפוף או בד ולאטום את השקיות הללו, ובכך להכניס במים רותחים או מרק, הדבר יתן טעם והחרקים לא יצאו. אבל לאכול אינני רואה פתרון מלבד בדיקה טובה ממי שיודע כיצד בודקים. בברכת התורה והארץ יהודה הלוי עמיחי מכון התורה והארץ
שאלה: ריקוד בשבת לספרדים: האם הפסיקה של הרב תקפה גם לספרדי? השאלה נשאלה בהמשך לשאלה "ריקוד בשבת משום עונג שבת"
תשובה: : כנראה שבקהילות ספרדיות במזרח היה פחות מקובל לרקוד בשבת לכן לא מצאנו שנכנסו להתיר. ההיתר מבוסס על דברי הרמ"א. אולם בספר ערוך השולחן  שלט,ט  כותב שהגזירה של חכמים שלא לרקוד היא משום תיקון כלי שיר. והסברה לאסור דווקא ריקוד שיש לו קצב וצורת תנועות מדויקת. לכן רוב הריקודים שאין בהם הקפדה על ריקוד מדוייק. סברה זו נאמה על ידי פוסק אשכנזי אולם היא יכולה להיות נכונה גם לדעת הספרדים. לכן נראה שעתה שהתקבל בהרבה קהילות ריקוד בקבלת שבת או לשמחת חתן וכלה מותר גם לספרדי לרקוד בשבת.
שאלה: מסירת שטחים תמורת : בת דודתי שהתחרדה טוענת שמותר למסור שטחים של ארץ ישראל תמורת וש חשוב יותר משלמות הארץ. האם היו רבנים גדולים שיצאו נגד מסירת שטחים? למה הציונות הדתית נגד מסירת שטחים ואילו החרדים אומרים שכן מותר למסור תמורת? היא גם טוענת שאין מצווה על ארץ ישראל ושלמותה.
תשובה: קראי את הויכוח בין הרב עובדיה לרב ישראלי בתחומין כרך י
שאלה: הונאה בעוגיות והשבת אבידה: במפעל עוגיות שעבדתי בו פעם.קרה הרבה פעמים שיצאו עוגיות לא כל כך יפות או שבורות קצת אבל אכילות לגמרי.וההוראה היתה לשים את העוגיות המכוערות בתחתית האריזה ואילו את העוגיות היפות והמושלמות לשים מעל.האם זו הונאה? שאלה שניה, אם מצאתי פלאפון, האם צריך להחזיר אותו כמו כל דבר שמחזירים-כלומר ע"י הצבת שלט וסימנים, או שאפשר לחייג לאנשי קשר שנראים קרובים לאדם ולהודיע להם שהפלאפון אצלי.? כלומר אם אני רואה באנשי קשר "בית" או "אמא"- אני יכולה לחייג אליהם שהם כבר יקחו את הפלאפון?
תשובה: ערב טוב לגבי שאלתך הראשונה: אם הלוקח רואה רק את העוגיות הטובות יש בזה אונאה. ואם הוא רואה את כל העוגיות או אם אינו רואה שום עוגיה אין בזה אונאה. לגבי השאלתך השניה: מותר להחזיר את הפלאפון ע"י התקשרות לאנשי קשר ומותר להשמש לצורך זה בפלאפון שמצאת. בהצלחה הרוחניות וגשמיות
שאלה: קנית יין או מוצר אלכהולי כשר מהדרין בחנות ללא תעודה: בשכונתינו אין חנות כשרה ליין. ויש יין בכשרות מהודרת הנמצא בחנות אשר מחזיקה מוצרים כשרים (אך לא בהכרח). היין כמובן חתום כדבעי ובבקבוק סגור ואטום. האם משום מראית עין מותר להיכנס לחנות ולקנות את היין? האם מותר לקנות שם את היין בכשרות מהודרת? האם מותר להסתכל בין ביינות בחנות ולבדוק אם יש יינות אחרים כשרים ומתאימים? ישר כח ותזכו למצוות
תשובה: ב"ה שלו-ם וברכה אם זה יכול להטעות אנשים אסור לקנות שם. הרב חגי בר גיורא
שאלה: זכיה משותפת בפרס בחידון: הרב, שמעתי חידה בתכנית רדיו. הצגתי את החידה לחבר (שלא היה שומע אותה בעצמו ברדיו). אמרתי לו שיש פרס כספי על החידה, ושאם תשובתו תהיה נכונה נחשוב איך להתחלק בפרס. התקשרתי לרדיו (עלות שיחה כ15 ש"ח בגלל ההמתנה), ונתתי את התשובה של החבר. התשובה לא היתה נכונה, אך זכיתי בפרס ניחומים (על עצם העליה לשידור, וכנראה גם על הכיוון החכם של התשובה) בשווי 100 ש"ח השאלות: האם יש להתחלק בפרס? וגם בעלות השיחה? אם כן - איך נכון להתחלק? (באחוזים) ומה היה הדין במקרה שזו היתה התשובה הנכונה לחידה?
תשובה: : הגמ' בכתובות צח: דנה במקרה בו אדם שלח שליח לקנות לו דבר והשליח קיבל מהמוכר תוספת, למי ניתן תוספת זו לשליח או למשלח להלכה נפסק שחולקים ברווח. רש"י מסביר שטעם החלוקה היא כיוון שאנו לא יודעים למי ניתן התוספת, האם ניתן למשלח מחמת הקניה בכספו או שניתן לשליח מחמת חביבותו. הרי"ף מסביר שטעם החלוקה היא, למרות שהתוספת ניתנה לשליח, בלא הכסף המוכר לא היה נותן מתנה, ולכן השליח שההנאה הגיע לו מחמת המשלח צריך לחלוק עמו ברווח. המחבר בשו"ע (קפג ו) פסק כרי"ף, ורמ"א הביא את דעת רש"י (הנפק"מ בין השיטות היא במקרה בו המוכר פירש שנותן את התוספת לשליח לפי רש"י הכל לשליח ולפי הרי"ף חולקים.) במקרה שלך בין לפי רש"י בין לפי הרי"ף עליך לחלוק עם "בעל התשובה". לפי רש"י גם במקרה שלך אנו מסופקים מדוע ניתן הפרס האם מחמת המשלח "בעל התשובה" או מחמת העולה לשידור. ולפי הרי"ף גם במקרה זה בלי בעל התשובה לא היית עולה לשידור ומקבל פרס וכן בלעדיך השני לא היה מקבל וע"כ יש לחלוק ברווח. כיוון שהיתה לך הוצאה של 15 ש"ח יש להתחלק ב85 ש"ח בינך לבינו. הרב משה מאיר אבינר ע"פ הרב ברוך פז
שאלה: פירוש פסוק: אני צריכה בבקשה את הפרוש של הפסוק " כי תלך במו אש לא תכוה ולהבה לא תבער בך".
תשובה: זה חלק מפסוק בישעיהו מג, ב. הפסוק השלם הוא: "כי תעבר במים אתך אני ובנהרות לא ישטפוך כי תלך במו אש לא תכוה ולהבה לא תבער בך" פירוש הפסוק הוא שהקב"ה אומר לעם ישראל שהוא ישמור עליו, גם אם יעברו צרות על עם ישראל ה' ישמור עליו, אם עם ישראל ילך במים ה' ישמור עליו וגם אם ישראל ילכו בתוך האש ה' ידאג שהם לא יכוו מהאש. וכמו שאומר המצודת דוד שם: "רצה לומר, אף אם תהיה בעומק הצרות לא תכלה שמה". בברכת התורה, WWW.Yeshiva.org.il
שאלה: מה עושים עם ספרים בעייתים?: לצערי, במרד הנעורים שלי קניתי כמה ספרי חול ובהם קטעים לא צנועים ומסרים שגויים. שאלתי היא: מה ראוי להעשות בספרים האלה? אני לא רוצה להשאיר אותם בבית שלי, אך אני לא מתכוונת להביא אותם לספריה- גם אחרים לא צריכים לקרוא את הספרים האלה. אשמח לעזרה!
תשובה: אם ניתן לתלוש את הדפים הבעייתיים שתעשה כן ותתרום את הספרים לספריה
שאלה: מורא אם: משום מה אני פשוט לא מסוגל או לפחות לא מצליח להתייחס בכבוד הראוי לאמא שלי. היא יכולה להוציא אותי משליטה, ואני תוך שניות מגיע למצב שאני פשוט צועק עליה. אני באמת באמת לא יודע למה זה, אבל יש כנראה משהו ביחסים בינינו שמעצבן אותי תוך שניות. כל שיחה הכי קטנה איתה ואני ישר נהיה מאוד קצר רוח ועצבני, וחותך אותה ואפילו מסמן לה בלי לשים לב שתקצר כי אין לי עצבים להקשיב לה. אני באמת לא יודע מה הנושא הזה, ואני בחור מאוד רגוע בד"כ. זה לא קורה לי עם אף אדם אחר מלבדה, ומאוד מאוד מפריע לי שזה המצב. יש לציין שהיא באמת ובתמים האמא הכי טובה שיכולה להיות, וגם באובייקטיביות -עד כמה שבן יכול להיות אובייקטיבי - אני מאמין שזה המצב. אני מאוד מכבד אותה מאז ומתמיד ובאמת אין לי שום בעיה ביחסים איתה או מהו כזה שיכול לעלות בדעתי.אבל עדיין מיד כשהיא מדברת איתי אני נהיה מאוד קצר רוח ועצבני ומחכה בקוצר רוח שהיא כבר תעזוב אותי. אני צועק עליה כל הזמן וזה מזעזע לדעתי. באמת שזה פשוט קורה מאליו. אני כל פעם מצטער על זה כי בסופו של דבר שום הון שבעולם לא שווה לאדם כמו חצי דקה של שיחה עם אמא שלו. אני בד"כ לא פונה בשאלות מוזרות כאלה אבל באמת שאין לי מושג ממה זה נובע ומה אני עושה עם זה.
תשובה: : ראשית הכי חשוב שאתה תאמר לה את הדברים שכתבת לי. ותאמר לה זאת לא רק פעם אחת אלא כל פעם שאתה נגרר לחוסר הסבלנות הזאת. אתה מראש תתנצל לאימא על כל מצב שאתה לא מאיר לה פנים. מעבר לכך תנסה ללכת ליעוץ שמטפלים על ידי פסיכודרמה. נראה לי שזה יוכל להציף את הרגשות שגורמים לך לקוצר הרוח. בנתיים נראה לי שבמקום שתחכה לשיחה שאמא יוזמת אתה תיזום איתה שיחות. נראה לי שאם אתה תיזום איתה שיחות כשבשיחות האלו אתה תתעניין במה שקורה לה ותספר לה ממה שקורה אצלך אתה תתרגל לשיחות נינוחות עם אמא. יתכן שחוסר הסבלנו הוא רק כשאתה בזרם החייים ואמא נכנסת לך בחיים אולי בצורה שמעוררת לך הרגשת של חטטנות או אי נתינת מרחב נשימה. ככל שאתה תיזום שיחות כך יהיה לאמא פחות צורך ליזום שיחות מצידה. מכיון שאתה כל כך מודע לקושי כדאי שתשתף את אמך בקושי ובכל פעם שהיא תדבר עימך ואתה מתחיל לאבד סבלנות תאמר לה שאתה מעדיף לדחות את שיחה לזמן אחר.
שאלה: סוגיית ההתנחלויות: בעבר פינינו התנחלויות והעברנו שטחים כמו עזה ויהודה ושומרון לפלסטינים וכמו חצי האי סיני למצרים. בנוגע למצרים השטח לא היה שלנו מקום המדינה אלא כבשנו אותו ומאז יש וכך גם ביהודה ושומרון (פחות או יותר כי לפני כן היו הרבה מתים באינתיפאדות) אבל עזה לדוגמא לא הביאה אלא בעיקר טילים. אז האם נכון לפנות שטחים, והאם חשוב בעיקר לשמור על השטחים שניתנו לשבטים?
תשובה: : הקשר בין ישראל לארץ ישראל הינו קשר של חיים. ארץ ישראל היא ארץ החיים. ככל שאנו מחוברים אליה יותר כך אנו חיים יותר. הארץ בשבילנו זה גם מצווה שאנו מוכנים להתמסר בשביל לקיים אותה וזאת למרות שזה היה דורש מאיתנו מחירים. אולם הארץ היא גם העיצה הטובה והנכונה שנותנת לנו לאורך זמן יותר חיים. מבחינה פרקטית הרי אין הכרעה ברורה מה המהלך המדיני היותר נבון. יש אנשים בעלי הגיון אנושי שסוברים שכל מסירת שטחים גורמת לנו להחלשות ולצרות. יש אחרים שחושבים אחרת. כאן האמונה והתורה מכריעים לנו כיצד להסתכל על המציאות. התורה לימדה אותנו שהביאה לארץ ישראל וההתמודדות מול אנשים מעמים אחרים שלא מקבלים עליהם את שלטון ישראל הם חלק מרכזי ביכולת שלנו להשאר בארץ ישראל בבטחה. נושא זה ליוה את עם ישראל בימי השופטים עד שהגיע דוד המלך שהכיל להלחם כנגד כל העמים שמסביב. נושא זה מלווה אותנו עתה בשיבה שלנו עתה לציון. תמיד היו כאלו שהציעו הצעות אחרות משל התורה. אולם אנו כמאמינים לתורה אין לנו דרך אחרת מלהסתכל על המציאות. כשבאים לארץ ישראל באים על דעת לרשת ולישב את כל ארץ ישראל.
שאלה: שמיטה: לרב! לפני כחודשיים עברתי דירה עם ההורים לבית עם גינה קטנה 2 2 שבה עץ מאכל אחד.שאלתי היא האם בקניין הרגיל של הבית גם הגינה והעץ מאכל עבר לבעלות הוריי? ושאלה שניה כיצד אוכל להשתתף עמהם במצוות "ושבתה הארץ" האם לקנות מהם חלק מהגינה או משהו כזה? מראש!
תשובה: וברכת ד' א. צריך לראות את החוזה. בד"כ הקונה בית קונה גם את החצר, אבל אם יש תנאים מיוחדים יש לבדוק בחוזה עצמו. ב. אין צורך לקנות את החצר מההורים, אי"ה כשיהיה לך בית וגינה תוכל לקיים מצוות ושבתה הארץ, אבל כעת הגינה שייכת להורים והם מקיימים את המצווה. בברכת התורה והארץ יהודה הלוי עמיחי מכון התורה והארץ
שאלה: אזכרה של חודש: גיסתי, כלומר אחות אישתי נפטרה בט ו שבט ונקברה באותו יום. אזכרה של חודש יוצא בי ג באדר שזה תענית אסתר. שאלתי היא מתי יש לעשות את האזכרה של חודש, והאם לעשות את סעודת המצווה וגילוי המצבה באותו יום? שאלה נוספת. בזמן השבעה נפטר בן דודתה של רעייתי, האם מותר לה ללכת לבית האבלים לנחם את משפחתה?
תשובה: 1.בליל תענית אסתר לעשות הסעודה ועליה לקבר ביום תענית אסתר. 2.מותר. תנוחמו מהשמיים.
שאלה: בדיקת עשבים בליקוט: האם הרב יוכל להפנות אותי למקור ולהנחות כיצד ללמוד הלכה למעשה את הבדיקה היסודית של עשבים בעת ליקוטם בטבע? ישר כח ותזכו למצוות השאלה נשאלה בהמשך לשאלה "הקפדה על חרקים בעת ליקוטים"
תשובה: וברכת ד' אפשר ללמוד בדיקת חרקים רק ממומחה בנושא אין לי ספר או מאמר המסביר את בדיקת חרקים, אלו דברים שעוברים רק בראיית עין. בברכת התורה והארץ הרב יהודה הלוי עמיחי מכון התורה והארץ
שאלה: מתנות לאביונים ע"י ארגון צדקה של בית כנסת: בבית כנסת שלנו יש "קופת צדקה". אנו אוספים מדי שנה כסף למתנות לאביונים. חלק מהכסף חולק לפני יום פורים - כדי לאפשר לעניים לקנות לסעודה. חלק חולק בו ביום וחלק נשאר בקופה הכללית ויחולק לקראת פסח וכו. אנו מודיעים לתורמים שחלק מהכסף ילך למתנות לאביונים, חלק לצרכים אחרים. האם תורמים לקופה זו נחשבים שקיימו מצוות מתנות לאביונים? השאלה נשאלה בהמשך לשאלה "מתנות לאביונים בו ביום"
תשובה: כולם קיימו את המצוה כי אפשר לומר שמזכים למי שכספו חולק לפני פורים חלק בכסף שמחולק בפורים, לפחות משהו. זה כמו קורבנות ציבור, כל יהודי נותן חלק ומזכים לכולם חלק בהכל כי אחרת נמצא שלא כולם תרמו. הגבאי צריך לחשוב שהוא מזכה לכולם לפני שהוא נותן את המתנות לאביונים.
שאלה: תפלה לפני מעבר בדיקה רפואית : מהו נוסח התפילה לפני בדיקה רפואית, וועדה רפואית?
תשובה: ב"ה שלו-ם וברכה לפני לקיחת תרופה או ניתוח וכ"ו יש לומר: יהי רצון לפניך הי אלוקי שיהיה עסק זה לרפואה שלמה כי רופא חנם אתה. רפואה שלמה בע"ה הרב חגי בר גיורא
שאלה: חנייה במקום מוסדר ללא ת : אדם שהחנה את רכבו במקום שבו העירייה דורשת ת לפי חוק העזר, ונותנת דו"חות אם לא משלמים על החניה. במידה והאדם החנה את רכבו בטעות במקום זה ולא שילם בעבור החנייה, ולא נקנס בגין זאת, האם עבר על איסור גזל בזמן זה שהחנה את רכבו ללא ת וצריך למצוא את הדרך להשיב את הסכום לעירייה?
תשובה: נקדים ונאמר שלכתחילה בוודאי יש חובה על האדם לשלם על חניה, מכיוון שחובה זו מוסדרת בחוק עזר עירוני. לגבי שאלתך, במקרה שהאדם לא שילם האם עבר על גזל ולכן חייב ללכת לעירייה לשלם או לא, נחלקו הפוסקים. הרב אפשטין ('חבל נחלתו' ח"ג סימן נט) כתב שחיוב הת הרי הוא כמס, ואם לא שילם - הרי זה גזל. הרב יעקב אריאל סובר שחיוב הת הוא כדי שיהיה סדר ציבורי, שאדם לא יעמיד את רכבו יום שלם וימנע משאר הציבור לחנות שם. על פי זה מחלק הרב אריאל בין שעות שבהן יש היזק לציבור, ובהן אין לחנות ללא ת ובין שעות הלילה וכדומה, שאז מותר לעשות זאת. ממשמעות דבריו ניתן ללמוד שאין כאן גזל. הרב דב ליאור כתב: "אם זה מקום המיועד לת כמו מגרש חנייה או בעיר שיש מדחן, אז אתה נהנה ללא ת וכיוון שהמקום מיועד להשכרה - אתה גוזל את הבעלים". לפי הדעות שיש בכך גזל, האדם צריך כמובן להשיב לעירייה את הסכום שלא שילם. הרב משה מאיר אבינר
שאלה: תליית תמונה עם 72 השמות על הקיר: ברצוני לתלות בביתי תמונה ובה 72 שמות השם. האם הדבר מותר מבחינה הלכתית, והאם ישנן הנחיות נוספות באשר למיקומה של התמונה בתוך הבית (למשל מידת הקרבה המותרת לחדר השירותים)? ב מראש
תשובה: מותר לתלות בתוך הבית, אך יש לדעת שבחדר בו תלויים שמות קדושים אסור להתלבש או להחליף בגדים לילדים, וכן אסור שיהיה לכלוך של צואה או מי רגלים במקום. וכיון שקשה להזהר בזה רצוי שיהיה תלוי במקום מוצנע כמו במטבח במקום שעיני זרים לא יראו.
שאלה: ליטול ידיים בסעודת פורים: האם חובה ליטול ידיים ולאכול לחם בסעודת פורים?
תשובה: ב"ה שלו-ם וברכה נפסק(שולחן ערוך אורח חיים תרצ"ה):" הגה מצוה להרבות בסעודת פורים ". ונפסק שאומרים " על הניסים " בברכת המזון, מכאן שחכמנו זיכרונם לברכה חשבו שסעודה חשובה היא דווקא כאשר אוכלים פת ולכן קבעו שיש לומר: " על הניסים " בברכת המזון. פורים שמח הרב חגי בר גיורא
שאלה: הרמת תריס בשבת, ליד קיר או שעון שצבוע בצבע זרחני פולט אור: נים. ישנו צבע זרחני פולט אור שתפקידו לסמן פתחים של חדרים חשוכים, או לסמן מספרים ומחוגים על שעוני יד, כך שכאשר יש חושך הפתח או המספרים זורחים. בשביל שזה יפעל, הצבע האמור צריך "להיטען" על ידי אור טבעי או מלאכותי מהסביבה- אם לא יחשף לאור, הוא לא יאיר. שאלתי היא: 1 האם ישנה בעיה בשבת להרים תריס בחדר (ובכך מן הסתם להכניס אליו אור יום) בו יש קיר או חפץ הצבוע בצבע המיוחד הזה? שהרי כאשר יהיה שוב חושך בחדר (על ידי סגירת התריס) אני אהנה מהפצת האור של אותו צבע. 2 מאותה סיבה, האם ישנה בעיה בשבת לצאת ממקום חשוך למקום מואר כאשר אני עונד שעון עם מחוגים וספרות הצבועים בצבע הזה? מראש וישר כח גדול.
תשובה: אם אדם הולך במקום שהליכה שם מפעילה איזו מנורה - הרב ואזנר אומר שזה כמו מתעסק, כך גם במצלמה שמצלמת כל הזמן ולא מצלמת אותך דווקא. אין בעיה לצאת החוצה ולפתוח חלון כהרגלו, אבל לא לפתוח בשביל שזה יטען.
שאלה: המשך לשאלות לגבי ברכה אחרונה וכלב בשבת: עלו לי מספר שאלות לגבי תשובתך. בהמשך לשאלה 3: 1. מהי הברכה האחרונה על אכילת תמרים? 2. במצב המתואר בשאלה, האם יש לברך שוב ולהזכיר "על העץ ועל פרי העץ" בכל המקומות המופיעים? והאם הברכה הראשונה נחשבת כברכה לבטלה? אם כן, יש משהו שאפשר לעשות בנידון? 3. לקראת סוף ברכת "מעין שלוש" יש חלוקה בין של ארץ ישראל לבין לא של ארץ ישראל. איך ניתן לדעת האם המאכל אותו אני אוכל הוא מגידולה של הארץ או לא? עד היום בירכתי על הדברים שאכלתי כאילו הגיעו מחו"ל מכיוון שלא ידעתי מהו מקורם. בהמשך לשאלה 4: 4. ליטוף של בעלי חיים, כדוגמת כלב, יכול לגרום לתלישה של שערותיו. האם זה בעייתי ויש להמנע מכך? 5. האם מותר לשחק עם כלב בכדור בשבת? 6. האם מותר לקרוא לכלב שישכב על ירכי בשבת? על תשובתך. השאלה נשאלה בהמשך לשאלה "שאלות לגבי תפילין, ברכה אחרונה וחיות בשבת"
תשובה: בהמשך לשאלה 3: 1. הברכה האחרונה על אכילת תמרים היא ברכת מעין שלוש כאשר מזכיר בה על העץ ועל פרי העץ בתחילה ובסוף. 2. כאשר אדם צריך לחזור ולברך כגון שבחתימה לא אמר כראוי עליו לברך מחדש את הברכה ולהזכיר את ההזכרות הנכונות במקרה המדובר "על העץ ועל פרי העץ". כאשר אדם טעה לא ניתן לתקנה אם כבר סיים את הברכה ועבר זמן תוך כדי דיבור מסיום הברכה. 3. עליך לברר על כל מין היכן גדל. ניתן לבדוק על הקופסא כגון: קופסת השימורים של זיתים או לחילופין להתקשר לגוף שנותן כשרות למוצר. בהמשך לשאלה 4: 4.משנה ברורה (סימן ש"מ ס"ק ה') סיכם את דיני מלאכת גוזז על פי הרמב"ם, אנו נביא מספר פרטים הקשורים לשאלה. א. הגוזז צמר או שער בין מן הבהמה בין מן החיה חייב. שיעור הגזיזה הוא: לרמב"ם - כארבעה טפחים. ולרש"י - כשני טפחים. ב. החיוב הוא דוקא בגוזז בכלי אבל התולש מן החי פטור כיון שאין דרך לתלוש מבהמה חיה כיון שמכאיב לה. ג. בביאור הלכה (סימן שמ סעיף ב ד"ה יבלת מגופו) כתב שדבר שדרך לתלושו ביד חייב על התלישה משום גוזז. ד. בספר מנחת שבת (סי' פ' ס"ק קי"ז) כתב שמותר לחכך בנחת בשערות ראשו וזקנו, וכן מותר להוציא מהם שיירי מאכל ולבד שיקפיד לא לתלוש שערות. לפי כל הנ"ל אם הליטוף גורם בדרך כלל לתלישת שערות מן הכלב לדעת השו"ע (מותר לעבור על פסיק רישיה באיסור דרבנן) ניתן ללטף את הכלב אך דעת הרמ"א וכן הכריע המשנ"ב (אסור לעבור על פסיק רישיה באיסור דרבנן) אין ללטף אותו (מחלוקת השו"ע והרמ"א סי' שי"ד סע' א' ומשנ"ב ס"ק י"א). אם בדרך כלל לא נתלשים שערות הוי דבר שאינו מתכוון ומותר כמו כן מותר ללטף את הכלב בנחת ובלבד שיקפיד לא לתלוש שערות. 5 6. על פי הכלל שאמרנו נחלקו הפוסקים האם חיות מחמד מוגדרות כמוקצה כיום או לא ועל כן גם מעשים אלו תלויים במחלוקת הנ"ל. יום טוב
שאלה: בעלי חיים בשבת: בעלי חיים בשבת הם מוקצה, אך מה כן מותר לעשות עם בעלי החיים, לדוגמה כלב, בשבת? האם מותר ללטף אותם, או להוציא אותם לטיול בעזרת רצועה? אם מותר, פעולה זו דורשת נגיעה והזזה של הכלב בכדי לחבר את הרצועה לקולרו. אשמח לקבל פירוט בנושא.
תשובה: בעלי חיים נחשבים למוקצה בשבת. נחלקו הפוסקים האם חיות מחמד אינם בכלל האיסור כיון שהם נועדו לשעשוע והנאה. ניתן לסמוך על הפוסקים המקילים וממילא ניתן ללטף ולצאת עם כלב לטיול וכדו'. אף לדעת האוסרים עיור הרגיל לילך עם כלב הנחיה, מותר לו לצאת עם הכלב בשבת. (ילקוט יוסף סימן שח סעיף ו). וכן מותר ללטף את הכלב וכדו', באופן שלא גורם לכלב לזוז ממקומו, אף שמזיז את שערותיו. מקורות והרחבה: בעלי חיים נחשבים 'מוקצה' ואסור לטלטל אותם בשבת. במקרה שצריך לקחתם ממקומם כדי למנוע מהם צער כגון: שנמצאים במקום חם, התירו חכמים לאחוז בהם בצווארם או בצידי גופם ולהוליכם, ובלבד שלא יגביה אותם מן הארץ ולא ידדה עם הבעלי חיים באופן שיעקרו את רגליהם מן הארץ (שו"ע סי' ש"ח, סע' ל"ט-מ'). וכך בילקוט יוסף (סימן שח סעיף ו) כתב על פי דברי השו"ע שאף כלבים קטנים אף שהם מיוחדים להשתעשע בהם, אין לטלטלם בשבת וביום - טוב משום מוקצה. וכן פסקו באורחות שבת (חלק ב' פרק י"ט סע' קכ"ד) לעומתם בשו"ת אגרות משה (אורח חיים חלק ה' סימן כ"ב אות כ"א) כתב: שכל בעלי חיים הינם מוקצה, אפילו באותן שהתינוקות משחקין בהן - אלא אם כן הם מיוחדים לשעשועים (פעטס). וכן פסקו הרב נחום אליעזר רבינוביץ' (הובאו דבריו בשו"ת טל לברכה חלק ב' עמ' 314 הערה 3) והרב אליעזר מלמד (פניני הלכה שבת חלק ב' עמ' 81). כמו כן העלה סברא להתיר בשמירת שבת כהלכתה (פי"ח הערה סב) בשמו של הגרש"ז אוירבך שבמצב שייחדו את בעל חיים למשחק פקע ממנו שם מוקצה. עיור הרגיל לילך עם כלב הנחיה, מותר לו לצאת עם הכלב בשבת. (ילקוט יוסף סימן שח סעיף ו) מותר לצאת עם כלב לטיול על ידי רצועה הקשורה בצווארו,(לגבי יציאה למקום ללא עירוב יש לעיין בשו"ע סי' ש"ה סע' ה') כל ההיתר הוא טיול לצורך הכלב והשימוש ברצועה היא לצורכו שלא יברח וכדו'. אם ניתן כדאי להיזהר שלא ימשוך את הכלב אליו כאשר הכלב סטה מן השביל אם כוונתו היא לצורכו, אם מושך את הכלב לצורך הכלב, כדי שהכלב לא יפגע וכדו' מותר. מותר ללטף את הכלב וכדו', באופן שלא גורם לכלב לזוז ממקומו, אף שמזיז את שערותיו, כיון שהזזת מוקצה שחוזר מאליו למקומו הראשון לא נחשב לטלטול מוקצה (בית ישי לרב שלמה יהונתן יהודה פישר סי' ט"ז אות ז').
שאלה: טבעות בצל ומזון לכלבים: נים. א. מדוע איני מצליח למצוא טבעות בצל (קפואות בציפוי פירורי לחם) בהכשר מהדרין? זה מוזר במיוחד לאור העובדה שרוב מוצרי תפוגן מקבלים הכשר מהודר. ב. לגבי פחיות מזון בשר משומר לכלבים- מסתמא אין על דברים כאלו חותמת כשרות, אבל האם ניתן לסמוך על קריאת הרכיבים ולא לחשוש שמא יש פה תערובת של בשר וחלב? בדרך כלל כתוב על הקופסא "כבד עוף בשר ומוצרים מן החי" ועוד כמה רכיבים.האם אפשר לסמוך על חברת בונזו הישראלית (היצור אמנם בחו"ל) שמוצריה לא יכילו חלב? ב מראש וישר כח.
תשובה: ב"ה שלו-ם וברכה א. חלק מהבדצי"ם מאשרים שהמפעל ישתמש רק בחומר גלם שיש לו אישור של אותו בד"ץ לכן אם למרכיב אחד אין אישור לא מיוצר המוצר למהדרין. ב. בשר מכשרה שבושל בחלב מכשרה נאסר בהנאה לכן כאשר יש חשש לכך - אסור בהנאה. אולם בבשר נבילה(שלא נשחטה כדין) קיימת מחלוקת אם נאסר בהנאה(פתחי תשובה יורה דעה פ"ז, ו') כאשר בושל בחלב. אני מציע לך לפנות לחברה לברר האם יש חלב. הרב חגי בר גיורא
שאלה: סויה כקטניות: היום רוב הפוסקים וכל ארגוני הכשרות הגדולים בארץ ובחו"ל נוהגים בסויה כבקטניות ורוב הציבור האשכנזי נוהג על פי הנחיותם להימנע מלאכול מוצרי סויה בפסח. האם אי אפשר לומר שהיום קיבלו קהילות האשכנזים להחמיר בסויה כמו בתירס, ולכן יש לאסור אותו? השאלה נשאלה בהמשך לשאלה "תירס כקטניות"
תשובה: בתירס הואיל ונפיק מפומיה דמשנה ברורה, אבל סויה קיבלו בטעות.
שאלה: שמירה בשבת באולפנה: לכבוד הרב! אני עובד באבטחה במהלך השבוע, בשמירה בש.ג. של יישובים ביו"ש. בדרך כלל איני עובד בשבת ב"ה, אך השבת הקרובה היא שבת בה האולפנה של הבנות שנמצאת ביישוב נשארת שבת, וביקשו ממני לעשות משמרת בשבת. אני אינני עובד בשכר גלובלי, אלא בשכר שעתי על פי כמות השעות. בנוסף אציין שאמנם האולפנה נמצאת בתוך היישוב אך היא סמוכה לגדר היישוב שאיננה גדר חשמלית, וכן שהאיזור אינו רגוע לאחרונה (בקבוקי תבערה בסמוך לאולפנה וכו ). בשמירה אין כלל חילולי שבת ומלאכות כלשהן, והשאלה היא על עצם העבודה בשבת. האם אני יכול לעשות משמרת בשבת? והאם אני צריך לתרום את הכסף שאני מרוויח בשבת הזאת לצדקה?
תשובה: אתה עושה מצווה גדולה. והאבטחה בשבתות חשובה ביותר. בסופי שבוע צריך לאבטח יותר מאשר בימי החול, גם שהמצב רגוע יותר הוא בזכות האבטחה ובסיעתא דשמיא כמובן. ואתה תחליט מה לעשות עם שכרך אשר מגיע לך בדין. אך אינך צריך לתרום אותו. ה' יצליח דרכך
שאלה: נטילת ידיים אחרי החלפת טיטול: האם יש צורך לעשות נטילת ידיים אחרי החלפת טיטול לתינוק? לפעמים אני נוגעת בטעות בצואה ממש. (בדרך כלל אני מחליפה טיטול בסלון).
תשובה: יש צורך אם נוגעים עם היד בגוף התינוק במקומות הרגילים להיות מכוסים וכל שכן אם נוגעים בצואה. בהצלחה בגידול המתוקים בנחת ושמחה!
שאלה: אבלות על אבא ואמא: כבוד הרב הורי נפטרו שנהם בהפרש של ל"ב ימים האחד מהשני אבי נפטר ב : ב בניסן ואימי נפטרה ב : ד באייר אני מתפלל כמנהג הספרדים השאלות שעולות 1. האם אני מפסיק להגיד קדיש על אבא ב 11 חודש או ממשיך ברצף עד ל 11 חודש של אמא שיהיה השנה של אבא? 2. האם יש צורך בביצוע סדר ברכות ב 11 חודש של אבא או להמתין ל 11 חודש של אמא 3. האם אפשר לדחות את סדר הברכות אצל אבא ב 12 חודש ולעשות סעודה יחד עם 11 חודש של אמא וסדר ברכות נוסף בבית הכנסת לשנהם? כמו כן יוצא שהשנה של אבא יוצאת ב בין המצרים? ברגשי כבוד והערכה.
תשובה: 1. לנהוג כרגיל - למנהג הספרדים שמפסיקים לשבוע בלבד בתחילת ה12 תעשה הפסקה שבוע על אביך ותמשיך. 2-3 - הטוב ביותר תעשה ברכות לאבא לאחר 11 חודשים בבית הכנסת, ב12 של אבא תעשה סעודה ביחד עם ה11 של אמא. ו12 של אימא תביא ברכות עבורה. החשוב ביותר שיאמרו דברי תורה לזכרם ולא רק ברכות וסעודה, מהשמיים תנוחמו
שאלה: לשון הרע כדי למנוע נזק: ביישוב שאני גר הקבלן העמיד מגרסה שעושה אבק ליד גני ילדים. הדרך להפחיד אותו זה לפרסם לציבור מה שעושה ואולי יפסיק, מותר?
תשובה: לפני כן יש להזהיר אותו שאם לא יפסיק תיאלצו לפרסם
שאלה: המשך בישול במקירוגל בשבת: אמרתי למשפחה שאני מתארח אצליהם, את דברי הרב. היה לי קשה להסביר. האם הרב סובר שלשים בשבת אוכל שכבר בושל על מיקרוגל על פלטה זה ממש איסור תורה, או שזה הרחקה של ח? השאלה נשאלה בהמשך לשאלה "בישול על פלטה בשבת לחולה"
תשובה: פלטה היא אש נמוכה ותמהני על מי שחושב אחרת אך אוכל יבש מבושל כל צרכו לחולה מותר לחמם לכל הדעות לבריא - הרב עובדיה מתיר ואחרים אוסרים אך אם יש הפסק מסוים בין הפלטה לתבשיל מותר לחמם אוכל יבש מבושל לכל הדעות